དེང་རབས་ཀྱི་སྐད་ཆས་བཤད་ན།དགེ་རྒན་ནི་སློབ་མའི་ཞབས་ཞུ་བ་ཡིན་ཞེས་པའི་དཔེ་ལྟར།དགེ་རྒན་གྱིས་སློབ་མར་དཔེ་ཀློག་བྱེད་པར་དཔེ་ཆའི་མཐུན་རྐྱེན་སྦྱོར་དགོས་པ་ཡིན།སློབ་གྲྭ་ཞིག་ལ་དཔེ་མཛོད་ཁང་མེད་པ་དང་།འཛིན་གྲྭ་ཞིག་ལ་དཔེ་སྒྲོམ་མེད་པ་ནི་ཁང་བ་ཞིག་ལ་སྒེའུ་ཁུང་མེད་པ་དང་གཉིས་སུ་མ་མཆིས།དགེ་རྒན་སྒེར་གྱི་དཔེ་ཆ་ཁ་ཤས་འཛིན་གྲྭ་གཞུང་གི་དཔེ་སྒྲོམ་དུ་བཞག་ཆོག་ལ།འཛིན་གྲྭའི་གཞུང་དངུལ་གྱིས་དཔེ་ཆ་མང་བོ་ཉོས་ཀྱང་ཆོགད་དུང་སློབ་མ་རེ་རེར་དཔེ་ཁ་ཤས་ཉོ་དགོས་པའི་འགན་ཡང་བཞག་ཆོག་པ་རེད།དེ་ལྟར་བྱས་ན་ད་གཟོད་སློབ་མ་རྣམས་ལ་དཔེ་ཀློག་བྱེད་པའི་གོམས་གཤིས་བཟང་བོ་ཞིག་ཆགས་ཐུབ་ངེས་རེད།དེ་བཞིན་དུ་རྩོམ་ཡིག་འབྲི་བའི་ཁོར་ཡུག་ཀྱང་ངང་ངམ་གྱིས་ཆགས་འགྲོ་བ་རེད།